**Ерназар Жанат**,

Оңтүстік Қазақстан облысы,

Шардара ауданы

Т. Айбергенов атындағы

мектеп-гимназиясы

**Әсемдікке ұмтылайық**

|  |  |
| --- | --- |
| **Сабақтың мақсаты:** Оқушыларға әсемдік, жан сұлулығы туралы түсініктерін кеңейту.  **Міндеттері**:  **Білімділік:** оқушыларға қоршаған ортаның әсемдігі,адамның жан сұлулығы туралы түсінік беру;  **Дамытушылық:** оқушылардың эстетикалық талғамдарын дамытуға ықпал ету;  **Тәрбиелік:** оқушыларды сұлулықты,әсемдікті сезініп,бағалай білуге тәрбиелеу.  **Сабақтың барысы:**  **1.Ұйымдастыру кезеңі. Жағымды көңіл күйге-келу**  **Су асты патшалығына ойша саяхат.** (Оқушылардан шеңбер құрып отыруды, қолдарын тізесіне немесе үстел үстіне қоюды, аяқтарын айқастырмауды өтініңіз. Арқаларын тік ұстауын қадағалаңыз. Жайлы, баяу музыка қойыңыз).  *Мұғалім: Көзіңізді жұмыңыз және бірнеше рет терең тыныстаңыз; денеңізді босатыңыз. Бірнеше секундтан соң теңіз түбіне саяхат жасаймыз.*  *Теңіз жағасымен келе жатқаныңызды елестетіңіз. Толқындардың жеңіл шалпылына, шағалалардың шуылына құлақ түріңіз. Жалаң аяқтарыңызбен құмды сезініңіз. Шалғайдан қара нүкте көріп тұрсыз: ол жақындаған кезде дельфин екенін түсіндіңіз. Ол сізді теңіз түбіне алып кету үшін келді. Ол өте әдепті жәндік, сізді шыдамдылықпен күтіп тұр. Жайлап оның арқасына отырыңыз, мықтап ұстап, жолға шығыңыз. Дельфиннің арқасында жайланып отырып, өзіңді қауіпсіз сезініп, су астында жүзу қандай керемет. Жан-жағыңызға қараңыз: мұнда кемпірқосақ тәрізді арлы-берлі жарқырай қалқыған әсем балықтар қаншама. Теңіз түбіне бойлаған сайын айнала қалайша өзгереді, суда тербелген қаншама ғажайып балдырлар. Қараңызшы, қандай орасан зор балықтар, ал енді анау жаққа көз тастаңыз... бұл орасан зор сегізаяқ. Су асты неткен қызықты әрі ғажап әлем. Сіз бір нәрсені байқадыңыз ба? Мұнда неткен тұңғиық, толық тыныштық. Осы тыныштық күйде болыңыз.(Мұғалім бірнеше секунд үнсіз қалады).*  *Ал қазір жоғарыға, өз әлемімізге кері қайтуға дайындалыңыз. Айналаға жіті қараңыз. Ғажап түстерге тағы бір рет қараңыз және тыныштыққа құлақ түріңіз. Осындай тыныштық сізге самалдай әсер береді. Енді дельфин кері қарай жолға шықты. Сіз су бетіне шықтыңыз, жағаға жақындадыңыз. Дельфиннің арқасынан түсіңіз, оны сипалаңыз және осындай ғажап саяхатқа апарғаны үшін ризашылық білдіріңіз.*  *Сыныпқа оралыңыз және өз орныңызға келіңіз. Бірнеше секундтан соң көзіңізді ашыңыз, осы түйсінген тыныштықты өз бойыңызда сақтауға тырысыңыз.* | **Ресурстар:**  аудиокасета,  фотосуреттер,  шағын қойылымдар |
| **2. Топпен ән айту**  **"Әдемі" Сөзі: А. Шаяхметовтікі**  **Әні: Ғ. Наурызбаевтікі** | **Сабақтың барысын талқылау:** |
|  |  |
|  |  |
| **3. Үй тапсырмасын тексеру.**  Шөмішбай Сариевтің "Сұлулық" өлеңін жаттау |  |
| **4.**  **Дәйексөз**  Сыртқы сұлуға көз қызығады,ішкі сұлуға жүрек қызығады.  Ғабиден Мұстафин | Дәйексөзді бірінші кезекте ұл балалар қайталап оқиды. Содан соң қыз балалар қайталап айтады. |
| **4.** **Әңгімелесу (сұхбат)**  \* Адамды сұлу ететін не нәрсе?  \*Әсем,сұлу нәрсе көргенде қандай сезімде боласыңдар?  \* Жан сұлулығын қалай түсінесіңдер? | Оқушылар әңгімелеп, жаңа тақырыптың мазмұнын талдайды. |
| **5.Оқу ақпараты**  Сұлулық адам жанын марқайтатын,көзін қуантатын,тамсантып тәнті ететін, таңырқатып, сүйсіндіретін көрініс.  Айналадағы дүниенің әсемдігін түйсіну сұлулық пен ұсқынсыздықты айыра алуға, бағалай білуге үйретеді.  Сұлулық адамның ізгі сезімдерін тербеп,көңілі мен жүрегін баурап алады. |  |
| **6. Мәтінмен жұмыс**  "Қыз Жібек" (Жырдан үзінді)  1.Қыз Жібектің тұлға ретіндегі әсемдігін неден байқадыңдар?  2.Сұлулықтан қандай әсер алдыңдар? | Суреттер,  бейнбаян көрсетіледі |
| **7.География пән мұғалімі:** Пернекүл Ағажанова апайымыз  "Қыз Жібек"киносын қай жерде түсірілгенін , картадан көрсетіп өтеді. |  |
| **7. Мұғалім сыйы**  **Ішкі сұлулық пен сыртқы сұлулық**  Баяғы өткен заманда бір патша базардан екі құл сатып алыпты. Құлдарының бірі сиықсыз, тістері шірік әрі аузы сасық екен, ал екіншсі болса келбетті, маржандай тістері бар әрі аузынан хош иіс шыққан жағымды адам екен. Патша келбетті құлын сыйға бөлеп, моншаға жібереді. Аузы сасыған екінші құлды қасына шақырып:  - Сені ұнатып-ақ едім, бірақ ана моншаға кеткен досың сен туралы көп жаман нәрселер айтты. Сен де қаласаң маған оның жаман тұстарын айтып бер,- дейді. Құл болса жолдасына шаң жуытпай, ол туралы еш жаман сөз айтпады. Патша қалай тырысса да мақтаудан басқа ештеңе айттыра алмапты.  Екінші құлы моншадан қайтып келгенде, патша оны да сынамақ болып қасына шақыртты. Біраз мақтау сөз айтқан соң:  -Ана досың айтып берген жаман мінездерің болмаса жап жақсы жігітсің,- депті. Сөйтсе әлгі ашуланып, жолдасы туралы қайдағы жоқты айтып, жамандай бастайды.Патша біраз тыңдаған соң:  -Доғар сөзді, кімнің кім екенін енді білдім. Сен жамандаған жолдасыңның аузы сасыса, сенің ішің сасыған, шірік екенсің. Бар, сол жамандаған досыңның қол астында жұмыс істейтін боласың, – депті.   * *Неліктен екінші құл өзінің жолдасын жамандамай, тек мақтауын асырды?* * *Адамның сырт келбетіне қарап, ол туралы қорытынды шығаруға бола ма? Неліктен?* * *Адам қандай құндылықтары мен қасиеттері арқылы шынайы сұлулыққа ие болады?* * *Өздерің адамдардың бойындағы қандай сұлулығын бағалайсыңдар? Түсіндіріп беріңдер.* |  |
| ***8. Тапсырма***  ***Тапсырманың мақсаты-оқушыларды"әсемдік,сұлулық"ұғымдарын қабылдауға үйрету.***  *Егер сендерге жер бетіндегі ең әсем,ең сұлу нәрсені табу тапсырылса,өз ізденістеріңді неден бастар едің?* | Оқушылар алған білімдерін жинақтап, өз ізденістерін ойластырып,оны сипаттап жазып береді. |
| **7.Үйге тапсырма беру**  М.Жұмабаевтың «Сұлулық сезімдері» оқып келу. |  |
| **8.Сабақтың қорытынды сәті**  **Қыз сыны Сөзі:Қ.Қазыбековтікі**  **Әні:М.Омаровтікі** | Бейнебаянға қосылып, ән айтады. |